पाएं अपने शहर की ताज़ा ख़बरें और फ्री ई-पेपरडाउनलोड करें
पहले 1 मई से 18+ वैक्सीनेशन के लिए सरकार के दावे अधूरे साबित हुए। अब 5 मई से वैक्सीनेशन की शुरुआत हो रही है। एक दिन पहले मंगलवार को वैक्सीनेशन से जुड़े अफसरों की बैठक हुई है। तय किया गया कि वैक्सीनेशन और स्लॉट बुकिंग के लिए 7 दिन रहेंगे। लेकिन अभी सेंटरों के नाम तय नहीं किए गए है। शाम तक कोविन पोर्टल पर स्पष्ट होगा, इसके साथ जिले में वैक्सीन की खेप पहुंचेगी।
इधर, लोग स्लॉट बुक कराने को लेकर परेशान हो रहे है। 5 मई से वैक्सीनेशन होना है और अब तक कोविन पोर्टल पर स्लॉट नहीं खुले है। जिला टीकाकरण अधिकारी अनिल तंतवार का कहना है कि स्लॉट खुलने की प्रक्रिया भोपाल स्तर से होगी। पोर्टल अपडेट हो रहा है, इस हिसाब से शाम 5 बजे तक स्लॉट खुल सकते है। स्लाॅट बुकिंग के बाद ही वैक्सीन लगेगी। इसलिए लोगों को ध्यान रखना होगा कि रजिस्ट्रेशन के बाद स्लॉट आवश्य बुक करें।
- जानिए, शुरुआती दो दिन सिर्फ 1 सेंटर रहेगा
तंतवार के अनुसार सरकार ने वैक्सीनेशन और स्लॉट बुकिंग के लिए 7 दिन तय किए है। इन सात दिनों में 5, 6 मई के बाद 8, 10, 12, 13 और 15 मई का दिन रहेगा। इन तारीखों में वैक्सीन सेंटर खुलेंगे और वैक्सीनेशन होगा। 5-6 मई को वैक्सीनेशन के लिए जिला मुख्यालय पर सिर्फ 1 सेंटर रहेगा। इसके बाद 8 और 10 मई के दिन 2 सेंटर होंगे। 12, 13 और 15 मई को 4 सेंटर रहेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn